**2 priedas**

**SUSITARIMAS**

20\_\_ m. \_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_\_\_\_\_\_

Kaunas

VšĮ „Baltijos edukacinių technologijų institutas“ kartu su „Nacionaline distancinio mokymo asociacija“ (NDMA) (toliau – Konkurso rengėjai), įgyvendindami projekto „Prisijungusi Lietuva: efektyvi, saugi ir atsakinga Lietuvos skaitmeninė bendruomenė“ (toliau – projektas „Prisijungusi Lietuva“) bendruomenių įtinklinimo konkursą, atstovaujami VšĮ „Baltijos edukacinių technologijų instituto“ direktoriaus, Gvido Rutkausko, ir [projekto bendruomenės pavadinimas], (toliau – Bendruomenė), atstovaujama(-s) [vadovo pareigų pavadinimas, vardas, pavardė], sudarė šį Susitarimą:

1. **Susitarimo tikslas**
	1. Užtikrinti abiejų šalių įsipareigojimų vykdymą viso projekto laikotarpiu (nuo sutarties pasirašymo dienos iki baigiamojo renginio).
2. **Šalių įsipareigojimai**
	1. Konkurso rengėjai įsipareigoja.
		1. Teikti konsultacijas dėl projekto įgyvendinimo ir kitais su projekto konkurso vykdymu susijusiais klausimais.
		2. Išmokėti prizą į šiame susitarime nurodytą Bendruomenės atsiskaitomąją sąskaitą.
		3. Organizuoti Baigiamąjį renginį. Renginys skirtas pristatyti įgyvendintus bendruomenių įtinklinimo projektus, pasidalinti gerąja įtinklinimo patirtimi.
	2. Bendruomenė įsipareigoja.
		1. Įgyvendinti Projektą per 6 mėn. nuo laimėtojų sąrašo paskelbimo.
		2. Įgyvendinant projektą atsižvelgti į konkurso organizatorių pateiktas rekomandacijas (jeigu rekomendacijos buvo atsiųstos el. paštu).
		3. Atsiskaityti Konkurso rengėjams už projekto įvykdymą (pateikti informaciją apie numatyto ir realaus plano įgyvendinimą, atliktus darbus, poveikį bendruomenei ir išliekamąją vertę).
		4. Ne vėliau nei per 3 mėnesius nuo konkurso prizų gavimo informuoti Konkurso rengėjus apie projekto eigą, atliktus bei planuojamus atlikti darbus ir kt.
		5. Ne vėliau nei per 3 mėnesius nuo konkurso prizų gavimo Konkurso rengėjams pateikti vykdomo projekto informaciją viešinimui. Ją sudarytų keletas kokybiškų nuotraukų ar video ir trumpas sėkmingos projekto eigos aprašymas.
		6. Iki 2020 metų spalio 18 dienos Konkurso rengėjams pateikti galutinę ataskaitą apie įvykdytą projektą, pridedant keletą kokybiškų nuotraukų, trumpą sėkmingo projekto įgyvendinimo ir jo įtakos bendruomenei aprašymą.
		7. Bendrauti ir bendradarbiauti su Konkurso rengėjais viešinant projekto įgyvendinimą regionuose, t. y. duoti interviu, fotografuotis, filmuotis ir kt.
		8. Pareikalavus Konkurso rengėjams, pateikti dokumentus, susijusius su projekto eiga ir įgyvendinimu.
3. **Kitos susitarimo sąlygos**
	1. Konkurso rengėjai neatsako už šio susitarimo vykdymo nesklandumus, kylančius dėl šiame susitarime neteisingai nurodytų Bendruomenės rekvizitų bei kitų duomenų.
	2. Jeigu viena šio susitarimo šalis dėl nenumatytų priežasčių negali įvykdyti kurio nors šio susitarimo punkto, ji turi ne vėliau kaip likus 30 kalendorinių dienų iki 2.2.3 punkte numatyto termino pabaigos raštu kreiptis į kitą šio susitarimo šalį dėl susitarimo pakeitimo ar nutraukimo.
	3. Šio susitarimo pakeitimai galioja tik raštu sutikus visoms šalims, abipusiai pasirašius ir pateikus dokumentus (PDF ar JPG formatais).
	4. Šis susitarimas gali būti nutrauktas vienos iš susitarimo šalių rašytiniu reikalavimu, jei kita šalis nevykdo ar netinkamai vykdo susitarime numatytus įsipareigojimus, apie tai raštu informuojant kitą susitarimo šalį ne vėliau nei prieš 15 kalendorinių dienų iki numatomo susitarimo nutraukimo.
	5. Ginčai dėl šio susitarimo vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka.
	6. Susitarimą nutraukus dėl Bendruomenės kaltės, Bendruomenė privalo per 15 kalendorinių dienų nuo susitarimo nutraukimo dienos grąžinti Konkurso rengėjams visas pagal šį susitarimą gautas lėšas.
	7. Šis susitarimas sudarytas dviem šalims vienodą juridinę galią turinčia forma, elektroniniu formatu.
	8. Šis susitarimas įsigalioja nuo prizo išmokėjimo dienos ir galioja iki visiško šalių pagal šį susitarimą prisiimtų įsipareigojimų įvykdymo.
4. **Šalių rekvizitai ir parašai**

|  |  |
| --- | --- |
| **Konkurso rengėjų atstovas**Viešoji įstaiga „Baltijos edukacinių technologijų institutas“Raudondvario pl. 76, Kaunas LT-47182Juridinio asmens kodas 126337641Sąsk. Nr. LT887044060002508389, AB SEB, banko kodas 70440Telefonas 8 662 16141,E. pašto adresas konkursas@beti.lt*Direktorius* *Gvidas Rutkauskas**(parašas)**A.V.* | **Bendruomenė**[Bendruomenės pavadinimas][Bendruomenės adresas]Juridinio asmens kodas []Sąsk. Nr. [], [banko pavadinimas], banko kodas []Telefonas [], faksas []E. pašto adresas []*(pareigų pavadinimas)* *(vardas ir pavardė)**(parašas)* *A.V.* |